બીજી તરફ , અવિનાશભાઈ પણ ભગવાનભાઇ ના ફોન ની રાહ જોઈ રહ્યા હતા કે ગૌરાંગભાઇ સાથે શુ વાતચીત થઇ હશે? અને શુ પરિણામ આવ્યું હશે?. તેમનું મન સ્વીકારવા તૈયાર ન હતું કે આકાશ આવો ખરાબ વ્યક્તિ હોય શકે.પરંતુ એક દીકરી ના પિતા હોવાથી તેમને ડર લાગે તે સ્વાભાવિક હતું. આખરે તેમણે જીન્દગીભર પોતાની દીકરી કોઈને સોંપવાની હતી...જો જરા સરખો નિર્ણય પણ ખોટો લેવાય જાય તો દીકરી ની જિંદગી ખરાબ થઇ જાય. આ અંગે વિચાર કરતા કરતા તેઓ ભૂતકાળ માં ખોવાય ગયા.